उत्तराखंड के बार्डर क्षेत्र से लगे इलाकों में जनजातियों की शॉल व दन (कारपेट) की बुनाई आकर्षण का केंद्र हुआ करती थी। यह पूरे राज्य में प्रसिद्ध थी। वैश्वीकरण, शहरीकरण व पलायन के चलते पारंपरिक कला धीरे-धीरे लुप्त होने लगी। इस वैज्ञानिक परंपरा को पुनर्जीवित करने का बीड़ा उत्तराखंड मुक्त विश्वविद्यालय ने उठाया। विश्वविद्यालय की ओर से एक से तीन महीने का शार्ट टर्म और तीन से छह महीने का लांग टर्म कोर्स शुरू किया जा रहा है। इसके लिए भारत सरकार को प्रस्ताव भेजा था। पांच साल तक पाठ्यक्रम चलाने के साथ ही 90 लाख रुपये की स्वीकृति भी मिल चुकी है। कुलपति प्रो. विनय कुमार पाठक का कहना है कि पांच साल में 600 लोगों को प्रोफेशनल फैशन टेक्नोलॉजी की तरह प्रशिक्षण दिया जाएगा। विवि के मॉडल स्टडी सेंटर में व्यावसायिक पाठ्यक्रम की बारीकियां सिखायी जायेंगी। इसके लिए मशीनरी विकसित होगी। लूम, वारपिंग मशीन, वेजिटेबल डायनिंग, प्रेशिंग यूनिट स्थापित की जाएगी। कंप्यूटराइज्ड विंग स्थापित होगी, जिससे की अध्ययनकर्ता बेहतर तरीके से सीख सके। नोडल प्रभारी प्रो. गिरिजा पाडे का कहना है कि मार्केट स्किल डवलप कराया जाएगा, जिससे की यह प्रोडक्ट राष्ट्रीय व अंतरराष्ट्रीय बाजार की शान बढ़ाएगा। साथ ही अनुसंधान भी होगा।